16.6.2023 г.
BG
Официален вестник на Европейския съюз
C 214/57 Сряда, 18 януари 2023 r.
— като взе предвид седмия доклад от 20 юни 2022 г. за напредъка в прилагането на общия набор от предложения, одобрен от Съвета на ЕС и Съвета на НАТО на 6 декември 2016 г. и на 5 декември 2017 г., — като взе предвид съответните доклади и препоръки, приети от Парламентарната асамблея на НАТО (ПА на НАТО), — като взе предвид декларацията от срещата на високо равнище между ЕС и САЩ „Към обновено трансатлантическо партньорство“ от 15 юни 2021 г., — като взе предвид съвместното изявление на държавния секретар на Съединените американски щати и ЗП/ВП от 3 декември 2021 г. относно започването на диалога между ЕС и САЩ в областта на сигурността и отбраната, както и последващите заседания след този диалог, — като взе предвид необоснованата и непровокирана агресивна война на Русия срещу Украйна, незаконното нахлуване и анексиране от нея на Крим и Донецка, Херсонска, Луганска и Запорожка области на Украйна, както и окупацията на грузинските региони Абхазия и Южна Осетия и региона на Приднестровието на Република Молдова; — като взе предвид новите технологии като изкуствен интелект (ИИ), космически способности и квантова изчислителна техника, които представляват нови възможности за човечеството, но създават и нови предизвикателства в областта на отбранителната и външната политика и налагат необходимостта от ясна стратегия и консенсус между съюзниците, — като взе предвид Устава на ООН, — като взе предвид Хартата на ООН, по-специално нейният член 2.4, с който се забранява използването на сила, и член 51 относно присъщото право на индивидуална и колективна самоотбрана, — като взе предвид Конвенцията на ООН по морско право (UNCLOS), — като взе предвид резолюции 1325 (2000 г.), 1889 (2013 г.), 2122 (2013 г.), 2242 (2015 г.) и 2493 (2019 г.) на Съвета за сигурност на ООН относно жените, мира и сигурността и резолюции 2250 (2015 г.), 2419 (2018 г.) и 2535 (2020 г.) относно младежта, мира и сигурността, — като взе предвид резолюциите на Съвета за сигурност на ООН относно Кипър, — като взе предвид Заключителния акт от Хелзинки на конференцията за сигурност и сътрудничество в Европа от 1975 г., — като взе предвид своята резолюция от 12 септември 2018 г. относно автономните оръжейни системи (15), — като взе предвид своята резолюция от 11 декември 2018 г. относно военната мобилност (16), — като взе предвид своята резолюция от 12 март 2019 г. относно изграждане на капацитет на ЕС за предотвратяване на конфликти и посредничество (17), — като взе предвид своята позиция от 26 ноември 2019 г. относно предложението за директива на Съвета за изменение на Директива 2006/112/ЕО относно общата система на данъка върху добавената стойност и Директива 2008/118/ЕО относно общия режим на облагане с акциз по отношение на отбранителните дейности в рамките на Съюза (18),
(15) (16) (17) (18)
ОВ C 433, 23.12.2019 г., стр. 86.
OВ C 388, 13.11.2020 г., стp. 22.
ОВ C 23, 21.1.2021 г., стр. 16.
ОВ C 232, 16.6.2021 г., стp.
71